Ericu950/Stoicheia-meter-silver huggingface dataset:
ταῦτ ἐνθυμηθεὶς σκοπεῖσθαι ποίους τινὰς ἂν ἑκατέρους εἶναι φήσας ἀληθῆ τε λέγειν δόξειας περὶ ἀμφοτέρων , ἔχοις τ ἂν τοὺς μὲν προγόνους ἐπαινεῖν , οὕσπερ βούλει , Σπαρτιατῶν δὲ δοκεῖν μὲν κατηγορεῖν τοῖς ἀηδῶς πρὸς αὐτοὺς διακειμένοις , μηδὲν δὲ ποιεῖν τοιοῦτον ἀλλὰ λανθάνειν ἐπαινῶν αὐτούς ·
ζητῶν δὲ τὰ τοιαῦτα ῥᾳδίως εὑρεῖν λόγους ἀμφιβόλους καὶ μηδὲν μᾶλλον μετὰ τῶν ἐπαινούντων ἢ τῶν ψεγόντων ὄντας , ἀλλ ἐπαμφοτερίζειν δυναμένους καὶ πολλὰς ἀμφισβητήσεις ἔχοντας , οἷς χρῆσθαι περὶ μὲν συμβολαίων καὶ περὶ πλεονεξίας ἀγωνιζόμενον αἰσχρὸν καὶ πονηρίας οὐ μικρὸν σημεῖον , περὶ δὲ φύσεως ἀνθρώπων διαλεγόμενον καὶ πραγμάτων καλὸν καὶ φιλόσοφον 0 1 .
οἷός περ ὁ λόγος ὁ διαναγνωσθείς ἐστιν , ἐν ᾧ πεποίηκας τοὺς μὲν σοὺς προγόνους εἰρηνικοὺς καὶ φιλέλληνας καὶ τῆς ἰσότητος τῆς ἐν ταῖς πολιτείαις ἡγεμόνας , Σπαρτιάτας δ ὑπεροπτικοὺς καὶ πολεμικοὺς καὶ πλεονέκτας , οἵους περ αὐτοὺς εἶναι πάντες ὑπειλήφασιν .
τοιαύτην δ ἑκατέρων ἐχόντων τὴν φύσιν , τοὺς μὲν ὑπὸ πάντων ἐπαινεῖσθαι καὶ δοκεῖν εὔνους εἶναι τῷ πλήθει , τοῖς δὲ τοὺς μὲν πολλοὺς φθονεῖν καὶ δυσμενῶς ἔχειν , ἔστι δ οὓς καὶ ἐπαινεῖν αὐτοὺς καὶ θαυμάζειν , καὶ τολμᾶν λέγειν ὡς ἀγαθὰ μείζω τυγχάνουσιν ἔχοντες τῶν τοῖς προγόνοις τοῖς σοῖς προσόντων 0 ·
τήν τε γὰρ ὑπεροψίαν σεμνότητος μετέχειν , εὐδοκίμου πράγματος , καὶ δοκεῖν ἅπασι μεγαλοφρονεστέρους εἶναι τοὺς τοιούτους ἢ τοὺς τῆς ἰσότητος προεστῶτας , τούς τε πολεμικοὺς πολὺ διαφέρειν τῶν εἰρηνικῶν 0 1 2 ·
τοὺς μὲν γὰρ οὔ τε κτητικοὺς εἶναι τῶν οὐκ ὄντων οὔ τε φύλακας δεινοὺς τῶν ὑπαρχόντων , τοὺς δ ἀμφότερα δύνασθαι , καὶ λαμβάνειν ὧν ἂν ἐπιθυμῶσι καὶ σώζειν ἅπερ ἂν ἅπαξ κατάσχωσιν 0 1 2 ·
ἃ ποιοῦσιν οἱ τέλειοι δοκοῦντες εἶναι τῶν ἀνδρῶν .
ἀλλὰ μὴν καὶ περὶ τῆς πλεονεξίας καλλίους ἔχειν οἴονται λόγους τῶν εἰρημένων ·
τοὺς μὲν γὰρ ἀποστεροῦντας τὰ συμβόλαια καὶ τοὺς παρακρουομένους καὶ παραλογιζομένους οὐχ ἡγοῦνται δικαίως καλεῖσθαι πλεονεκτικούς , διὰ γὰρ τὸ πονηρὰν ἔχειν τὴν δόξαν ἐν ἅπασιν αὐτοὺς ἐλαττοῦσθαι τοῖς πράγμασι , τὰς δὲ Σπαρτιατῶν πλεονεξίας καὶ τὰς τῶν βασιλέων καὶ τὰς τῶν τυράννων εὐκτὰς μὲν εἶναι , καὶ ἅπαντας αὐτῶν ἐπιθυμεῖν , οὐ μὴν ἀλλὰ λοιδορεῖσθαι καὶ καταρᾶσθαι τοῖς τὰς τηλικαύτας ἔχουσι δυναστείας ·
οὐδένα δὲ τοιοῦτον εἶναι τὴν φύσιν ὅστις οὐκ ἂν εὔξαιτο τοῖς θεοῖς μάλιστα μὲν αὐτὸς τυχεῖν τῆς ἐξουσίας ταύτης , εἰ δὲ μή , τοὺς οἰκειοτάτους 0 1 ·
ᾧ καὶ φανερόν ἐστιν ὅτι μέγιστον τῶν ἀγαθῶν ἅπαντες εἶναι νομίζομεν τὸ πλέον ἔχειν τῶν ἄλλων .
τὴν μὲν οὖν περιβολὴν τοῦ λόγου δοκεῖς μοι ποιήσασθαι μετὰ τοιαύτης διανοίας .
εἰ μὲν οὖν ἡγούμην ἀφέξεσθαι σε τῶν εἰρημένων καὶ παραλείψειν ἀνεπιτίμητον τὸν λόγον τοῦτον , οὐ δ ἂν αὐτὸς ἔτι λέγειν ἐπεχείρουν ·
νῦν δ ὅτι μὲν οὐκ ἀπεφηνάμην περὶ ὧν παρεκλήθην σύμβουλος , οὐδὲν οἶμαί σοι μελήσειν , οὐ δὲ γὰρ ὅτε συνῆγες ἡμᾶς , ἐδόκεις μοι σπουδάζειν περὶ αὐτῶν , προελόμενον δέ σε συνθεῖναι λόγον μηδὲν ὅμοιον τοῖς ἄλλοις , ἀλλὰ τοῖς μὲν ῥᾳθύμως ἀναγιγνώσκουσιν ἁπλοῦν εἶναι δόξοντα καὶ ῥᾴδιον καταμαθεῖν , τοῖς δ ἀκριβῶς διεξιοῦσιν αὐτόν , καὶ πειρωμένοις κατιδεῖν ὃ τοὺς ἄλλους λέληθεν , χαλεπὸν φανούμενον καὶ δυσκαταμάθητον καὶ πολλῆς μὲν ἱστορίας γέμοντα καὶ φιλοσοφίας , παντοδαπῆς δὲ μεστὸν ποικιλίας καὶ ψευδολογίας , οὐ τῆς εἰθισμένης μετὰ κακίας βλάπτειν τοὺς συμπολιτευομένους , ἀλλὰ τῆς δυναμένης μετὰ παιδιᾶς ὠφελεῖν ἢ τέρπειν τοὺς ἀκούοντας ,  ὧν οὐδὲν ἐάσαντά με φήσειν τὸν τρόπον τοῦτον ἔχειν ὡς ἐβουλεύσω σὺ περὶ αὐτῶν , ἀλλὰ τήν τε δύναμιν τῶν λεγομένων διδάσκοντα καὶ τὴν σὴν διάνοιαν ἐξηγούμενον οὐκ αἰσθάνεσθαι τοσούτῳ τὸν λόγον ἀδοξότερον δι ἐμὲ γιγνόμενον , ὅσῳ περ αὐτὸν φανερώτερον ἐποίουν καὶ γνωριμώτερον τοῖς ἀναγιγνώσκουσιν ·
ἐπιστήμην γὰρ τοῖς οὐκ εἰδόσιν ἐνεργαζόμενον ἔρημον τὸν λόγον με ποιεῖν καὶ τῆς τιμῆς ἀποστερεῖν τῆς γιγνομένης ἂν αὐτῷ διὰ τοὺς πονοῦντας καὶ πράγματα σφίσιν αὐτοῖς παρέχοντας .
ἐγὼ δ ὁμολογῶ μὲν ἀπολελεῖφθαι τὴν ἐμὴν φρόνησιν τῆς σῆς ὡς δυνατὸν πλεῖστον , οὐ μὴν ἀλλ ὥσπερ τοῦτ οἶδα , κ ἀκεῖνο τυγχάνω γιγνώσκων , ὅτι τῆς πόλεως τῆς ὑμετέρας βουλευομένης περὶ τῶν μεγίστων οἱ μὲν ἄριστα φρονεῖν δοκοῦντες ἐνίοτε διαμαρτάνουσι τοῦ συμφέροντος , τῶν δὲ φαύλων νομιζομένων εἶναι καὶ καταφρονουμένων ἔστιν ὅτε κατώρθωσεν ὁ τυχὼν καὶ βέλτιστα λέγειν ἔδοξεν ·
ὥστ οὐδὲν θαυμαστὸν εἰ καὶ περὶ τοῦ νῦν ἐνεστῶτος τοιοῦτόν τι συμβέβηκεν , ὅπου σὺ μὲν οἴει μάλιστ εὐδοκιμήσειν , ἢν ὡς πλεῖστον χρόνον διαλάθῃς ἣν ἔχων γνώμην τὰ περὶ τὸν λόγον ἐπραγματεύθης , ἐγὼ δ ἡγοῦμαι βέλτιστά σε πράξειν , ἢν δυνηθῇς τὴν διάνοιαν , ᾗ χρώμενος αὐτὸν συνέθηκας , ὡς τάχιστα φανερὰν ποιῆσαι τοῖς τ ἄλλοις ἅπασι καὶ Λακεδαιμονίοις , περὶ ὧν πεποίησαι πολλοὺς λόγους , τοὺς μὲν δικαίους καὶ σεμνούς , τοὺς δ ἀσελγεῖς καὶ λίαν φιλαπεχθήμονας 0 .
οὓς εἴ τις ἐπέδειξεν αὐτοῖς πρὶν ἐμὲ διαλεχθῆναι περὶ αὐτῶν , οὐκ ἔστιν ὅπως οὐκ ἂν ἐμίσησαν καὶ δυσκόλως πρὸς σὲ διετέθησαν ὡς κατηγορίαν γεγραφότα καθ αὑτῶν .
νῦν δ οἴομαι τοὺς μὲν πλείστους Σπαρτιατῶν ἐμμενεῖν τοῖς ἤθεσιν οἷσπερ καὶ τὸν ἄλλον χρόνον , τοῖς δὲ λόγοις τοῖς ἐνθάδε γραφομένοις οὐδὲν μᾶλλον προσέξειν τὸν νοῦν ἢ τοῖς ἔξω τῶν Ἡρακλέους στηλῶν λεγομένοις , τοὺς δὲ φρονιμωτάτους αὐτῶν καὶ τῶν λόγων τινὰς ἔχοντας τῶν σῶν καὶ θαυμάζοντας , τούτους , ἢν λάβωσι τὸν ἀναγνωσόμενον καὶ χρόνον ὥστε συνδιατρῖψαι σφίσιν αὐτοῖς , οὐδὲν ἀγνοήσειν τῶν μετ ἀποδείξεως εἰρημένων περὶ τῆς πόλεως τῆς ἑαυτῶν , καὶ τῶν λοιδοριῶν καταφρονήσειν τῶν εἰκῇ μὲν τοῖς πράγμασι λεγομένων πικρῶς δὲ τοῖς ὀνόμασι κεχρημένων , καὶ νομιεῖν τὰς μὲν βλασφημίας τὰς ἐνούσας ἐν τῷ βιβλίῳ τὸν φθόνον ὑποβαλεῖν , τὰς δὲ πράξεις καὶ τὰς μάχας , ἐφ αἷς αὐτοί τε μέγα φρονοῦσι καὶ παρὰ τοῖς ἄλλοις εὐδοκιμοῦσι , σὲ γεγραφέναι καὶ μνημονεύεσθαι πεποιηκέναι , συναγαγόντα πάσας αὐτὰς καὶ θέντα παρ ἀλλήλας , αἴτιον δ εἶναι καὶ τοῦ πολλοὺς ποθεῖν ἀναγνῶναι καὶ διελθεῖν αὐτάς , οὐ τὰς ἐκείνων ἐπιθυμοῦντας ἀκοῦσαι πράξεις , ἀλλὰ πῶς σὺ διείλεξαι περὶ αὐτῶν μαθεῖν βουλομένους 0 .
ταῦτ ἐνθυμουμένους καὶ διεξιόντας οὐ δὲ τῶν παλαιῶν ἔργων ἀμνημονήσειν , δι ὧν ἐγκεκωμίακας τοὺς προγόνους αὐτῶν , ἀλλὰ καὶ πολλάκις διαλέξεσθαι πρὸς σφᾶς αὐτούς , πρῶτον μὲν ὅτι Δωριεῖς ὄντες , ἐπειδὴ κατεῖδον τὰς πόλεις τὰς ἑαυτῶν ἀδόξους καὶ μικρὰς καὶ πολλῶν ἐνδεεῖς οὔσας , ὑπεριδόντες ταύτας ἐστράτευσαν ἐπὶ τὰς ἐν Πελοποννήσῳ πρωτευούσας , ἐπ Ἄργος καὶ Λακεδαίμονα καὶ Μεσσήνην , μάχῃ δὲ νικήσαντες τοὺς μὲν ἡττηθέντας ἔκ τε τῶν πόλεων καὶ τῆς χώρας ἐξέβαλον , αὐτοὶ δὲ τὰς κτήσεις ἁπάσας τὰς ἐκείνων τότε κατασχόντες ἔτι καὶ νῦν ἔχουσιν , οὗ μεῖζον ἔργον καὶ θαυμαστότερον οὐδεὶς ἐπιδείξει κατ ἐκεῖνον τὸν χρόνον γενόμενον , οὐ δὲ πρᾶξιν εὐτυχεστέραν καὶ θεοφιλεστέραν τῆς τοὺς χρησαμένους τῆς μὲν οἰκείας ἀπορίας ἀπαλλαξάσης , τῆς δ ἀλλοτρίας εὐδαιμονίας κυρίους ποιησάσης 0 .
καὶ ταῦτα μὲν μετὰ πάντων συστρατευσαμένων ἔπραξαν ·
ἐπειδὴ δὲ πρὸς Ἀργείους καὶ Μεσσηνίους τὴν χώραν διείλοντο καὶ καθ αὑτοὺς ἐν Σπάρτῃ κατῴκησαν , ἐν τούτοις τοῖς καιροῖς τοσοῦτον φρονῆσαι φῂς αὐτούς , ὥστε ὄντας οὐ πλείους τότε δισχιλίων οὐχ ἡγήσασθαι σφᾶς αὐτοὺς ἀξίους εἶναι ζῆν , εἰ μὴ δεσπόται πασῶν τῶν ἐν Πελοποννήσῳ πόλεων γενέσθαι δυνηθεῖεν , ταῦτα δὲ διανοηθέντας καὶ πολεμεῖν ἐπιχειρήσαντας οὐκ ἀπειπεῖν , ἐν πολλοῖς κακοῖς καὶ κινδύνοις γιγνομένους , πρὶν ἁπάσας ταύτας ὑφ αὑτοῖς ἐποιήσαντο πλὴν τῆς Ἀργείων πόλεως , ἔχοντας δ ἤδη καὶ χώραν πλείστην καὶ δύναμιν μεγίστην καὶ δόξαν τοσαύτην ὅσην προσήκει τοὺς τηλικαῦτα διαπεπραγμένους οὐχ ἧττον διακεῖσθαι φιλοτίμως , ὅτι λόγος ὑπῆρχεν αὐτοῖς ἴδιος καὶ καλὸς μόνοις τῶν Ἑλλήνων ·
ἐξεῖναι γὰρ εἰπεῖν αὐτοῖς ὅτι σφεῖς μὲν ὄντες οὕτως ὀλίγοι τὸν ἀριθμὸν οὐδεμιᾷ πώποτε τῶν μυριάνδρων πόλεων ἠκολούθησαν οὐ δ ἐποίησαν τὸ προσταττόμενον , ἀλλ αὐτόνομοι διετέλεσαν ὄντες , αὐτοὶ δ ἐν τῶ πολέμῳ τῷ πρὸς τοὺς βαρβάρους πάντων τῶν Ἑλλήνων ἡγεμόνες κατέστησαν , καὶ τῆς τιμῆς ταύτης ἔτυχον οὐκ ἀλόγως , ἀλλὰ διὰ τὸ μάχας ποιησάμενοι πλείστας ἀνθρώπων κατ ἐκεῖνον τὸν χρόνον μηδεμίαν ἡττηθῆναι τούτων ἡγουμένου βασιλέως , ἀλλὰ νενικηκέναι πάσας , οὗ τεκμήριον οὐδεὶς ἂν δύναιτο μεῖζον εἰπεῖν ἀνδρίας καὶ καρτερίας καὶ τῆς πρὸς ἀλλήλους ὁμονοίας , πλὴν ἢ τὸ ῥηθήσεσθαι μέλλον ·
τοσούτων γὰρ τὸ πλῆθος τῶν πόλεων τῶν Ἑλληνίδων οὐσῶν , τῶν μὲν ἄλλων οὐδεμίαν οὐδέν εἰπεῖν οὐ δ εὑρεῖν , ἥτις οὐ περιπέπτωκε ταῖς συμφοραῖς ταῖς εἰθισμέναις γίγνεσθαι ταῖς πόλεσιν , ἐν δὲ τῇ Σπαρτιατῶν οὐδεὶς ἂν ἐπιδείξειεν οὔ τε στάσιν οὔ τε σφαγὰς οὔ τε φυγὰς ἀνόμους γεγενημένας , οὐ δ ἁρπαγὰς χρημάτων οὐ δ αἰσχύνας γυναικῶν καὶ παίδων , ἀλλ οὐ δὲ πολιτείας μεταβολὴν οὐ δὲ χρεῶν ἀποκοπὰς οὐ δὲ γῆς ἀναδασμὸν οὐ δ ἄλλ οὐδὲν τῶν ἀνηκέστων κακῶν .
περὶ ὧν διεξιόντας οὐκ ἔστιν ὅπως οὐ καὶ σοῦ , τοῦ τ ἀθροίσαντος καὶ διαλεχθέντος οὕτω καλῶς περὶ αὐτῶν , μεμνήσεσθαι καὶ πολλὴν χάριν ἕξειν 0 .
οὐ τὴν αὐτὴν δὲ γνώμην ἔχω περὶ σοῦ νῦν καὶ πρότερον .
ἐν μὲν γὰρ τοῖς παρελθοῦσι χρόνοις ἐθαύμαζόν σου τήν τε φύσιν καὶ τὴν τοῦ βίου τάξιν καὶ τὴν φιλοπονίαν καὶ μάλιστα τὴν ἀλήθειαν τῆς φιλοσοφίας , νῦν δὲ ζηλῶ σε καὶ μακαρίζω τῆς εὐδαιμονίας ·
δοκεῖς γάρ μοι ζῶν μὲν λήψεσθαι δόξαν οὐ μείζω μὲν ἧς ἄξιος εἶ , χαλεπὸν γάρ , παρὰ πλείοσι δὲ καὶ μᾶλλον ὁμολογουμένην τῆς νῦν ὑπαρχούσης , τελευτήσας δὲ τὸν βίον μεθέξειν ἀθανασίας , οὐ τῆς τοῖς θεοῖς παρούσης , ἀλλὰ τῆς τοῖς ἐπιγιγνομένοις περὶ τῶν διενεγκόντων ἐπί τινι τῶν καλῶν ἔργων μνήμην ἐμποιούσης 0 .
καὶ δικαίως τεύξει τούτων ·
ἐπῄνεκας γὰρ τὰς πόλεις ἀμφοτέρας καλῶς καὶ προσηκόντως , τὴν μὲν κατὰ τὴν δόξαν τὴν τῶν πολλῶν , ἧς οὐδεὶς τῶν ὀνομαστῶν ἀνδρῶν καταπεφρόνηκεν , ἀλλ ἐπιθυμοῦντες τυχεῖν αὐτῆς οὐκ ἔστιν ὅντινα κίνδυνον οὐχ ὑπομένουσι , τὴν δὲ κατὰ τὸν λογισμὸν τῶν πειρωμένων στοχάζεσθαι τῆς ἀληθείας , παρ οἷς εὐδοκιμεῖν ἄν τινες ἕλοιντο μᾶλλον ἢ παρὰ τοῖς ἄλλοις διπλασίοις γενομένοις ἢ νῦν εἰσιν 0 .
ἀπλήστως δὲ διακείμενος ἐν τῷ παρόντι πρὸς τὸ λέγειν , καὶ πόλλ ἂν εἰπεῖν ἔχων ἔτι καὶ περὶ σοῦ καὶ περὶ τοῖν πολέοιν καὶ περὶ τοῦ λόγου , ταῦτα μὲν ἐάσω , περὶ ὧν δὲ παρακληθῆναί με σὺ φῄς , περὶ τούτων ἀποφανοῦμαι .
συμβουλεύω γάρ σοι μή τε κατακάειν τὸν λόγον μή τ ἀφανίζειν , ἀλλ εἴ τινος ἐνδεής ἐστι , διορθώσαντα καὶ προσγράψαντα πάσας τὰς διατριβὰς τὰς περὶ αὐτὸν γεγενημένας διδόναι τοῖς βουλομένοις λαμβάνειν , εἴπερ βούλει χαρίσασθαι μὲν τοῖς ἐπιεικεστάτοις τῶν Ἑλλήνων καὶ τοῖς ὡς ἀληθῶς φιλοσοφοῦσιν ἀλλὰ μὴ προσποιουμένοις , λυπῆσαι δὲ τοὺς θαυμάζοντας μὲν τὰ σὰ μᾶλλον τῶν ἄλλων , λοιδορουμένους δὲ τοῖς λόγοις τοῖς σοῖς ἐν τοῖς ὄχλοις τοῖς πανηγυρικοῖς , ἐν οἷς πλείους εἰσὶν οἱ καθεύδοντες τῶν ἀκροωμένων , καὶ προσδοκῶντας , ἢν παρακρούσωνται τοὺς τοιούτους , ἐναμίλλους τοὺς αὑτῶν γενήσεσθαι τοῖς ὑπὸ σοῦ γεγραμμένοις , κακῶς εἰδότας ὅτι πλέον ἀπολελειμμένοι τῶν σῶν εἰσιν ἢ τῆς Ὁμήρου δόξης οἱ περὶ τὴν αὐτὴν ἐκείνῳ ποίησιν γεγονότες . 0 ”
ταῦτ εἰπόντος αὐτοῦ καὶ τοὺς παρόντας ἀξιώσαντος ἀποφήνασθαι περὶ ὧν παρεκλήθησαν , οὐκ ἐθορύβησαν , ὃ ποιεῖν εἰώθασιν ἐπὶ τοῖς χαριέντως διειλεγμένοις , ἀλλ ἀνεβόησαν ὡς ὑπερβαλλόντως εἰρηκότος , καὶ περιστάντες αὐτὸν ἐπῄνουν , ἐζήλουν , ἐμακάριζον , καὶ προσθεῖναι μὲν οὐδὲν εἶχον τοῖς εἰρημένοις οὐ δ ἀφελεῖν , συναπεφαίνοντο δὲ καὶ συνεβούλευόν μοι ποιεῖν ἅπερ ἐκεῖνος παρῄνεσεν .
οὐ μὴν οὐ δ ἐγὼ παρεστὼς ἐσιώπων , ἀλλ ἐπῄνεσα τήν τε φύσιν αὐτοῦ καὶ τὴν ἐπιμέλειαν , περὶ δὲ τῶν ἄλλων οὐδὲν ἐφθεγξάμην ὧν εἶπεν , οὔ θ ὡς ἔτυχε ταῖς ὑπονοίαις τῆς ἐμῆς διανοίας οὔ θ ὡς διήμαρτεν , ἀλλ εἴων αὐτὸν οὕτως ἔχειν ὥσπερ αὐτὸς αὑτὸν διέθηκεν .
περὶ μὲν οὖν ὧν ὑπεθέμην ἱκανῶς εἰρῆσθαι νομίζω ·
τὸ γὰρ ἀναμιμνήσκειν καθ ἕκαστον τῶν εἰρημένων οὐ πρέπει τοῖς λόγοις τοῖς τοιούτοις ·
βούλομαι δὲ διαλεχθῆναι περὶ τῶν ἰδίᾳ μοι περὶ τὸν λόγον συμβεβηκότων .
ἐγὼ γὰρ ἐνεστησάμην μὲν αὐτὸν ἔτη γεγονὼς ὅσα περ ἐν ἀρχῇ προεῖπον ·
ἤδη δὲ τῶν ἡμισέων γεγραμμένων ἐπιγενομένου μοι νοσήματος ῥηθῆναι μὲν οὐκ εὐπρεποῦς , δυναμένου δ ἀναιρεῖν οὐ μόνον τοὺς πρεσβυτέρους ἐν τρισὶν ἢ τέτταρσιν ἡμέραις ἀλλὰ καὶ τῶν ἀκμαζόντων πολλούς , τούτῳ διατελῶ τρί ἔτη μαχόμενος , οὕτω φιλοπόνως ἑκάστην τὴν ἡμέραν διάγων , ὥστε τοὺς εἰδότας καὶ τοὺς παρὰ τούτων πυνθανομένους μᾶλλόν με θαυμάζειν διὰ τὴν καρτερίαν ταύτην ἢ δι ἃ πρότερον ἐπῃνούμην 0 .
ἤδη δ ἀπειρηκότος καὶ διὰ τὴν νόσον καὶ διὰ τὸ γῆρας , τῶν ἐπισκοπούντων τινές με καὶ πολλάκις ἀνεγνωκότων τὸ μέρος τοῦ λόγου τὸ γεγραμμένον , ἐδέοντό μου καὶ συνεβούλευον μὴ καταλιπεῖν αὐτὸν ἡμιτελῆ μη δ ἀδιέργαστον , ἀλλὰ πονῆσαι μικρὸν χρόνον καὶ προσέχειν τοῖς λοιποῖς τὸν νοῦν .
οὐχ ὁμοίως δὲ διελέγοντο περὶ τούτων τοῖς ἀφοσιουμένοις , ἀλλ ὑπερεπαινοῦντες μὲν τὰ γεγραμμένα , τοιαῦτα δὲ λέγοντες , ὧν εἴ τινες ἤκουον μή τε συνήθεις ἡμῖν ὄντες μή τ εὔνοιαν μηδεμίαν ἔχοντες , οὐκ ἔστιν ὅπως οὐκ ἂν ὑπέλαβον τοὺς μὲν φενακίζειν , ἐμὲ δὲ διεφθάρθαι καὶ παντάπασιν εἶναι μωρόν , εἰ πείσομαι τοῖς λεγομένοις .
οὕτω δ ἔχων ἐφ οἷς εἰπεῖν ἐτόλμησαν ἐπείσθην ʽτί γὰρ δεῖ μακρολογεῖν ;
γενέσθαι πρὸς τῇ τῶν λοιπῶν πραγματείᾳ γεγονὼς μὲν ἔτη τρία μόνον ἀπολείποντα τῶν ἑκατόν , οὕτω δὲ διακείμενος ὡς ἕτερος ἔχων οὐχ ὅπως γράφειν ἂν λόγον ἐπεχείρησεν , ἀλλ οὐ δ ἄλλου δεικνύοντος καὶ πονήσαντος ἠθέλησεν ἀκροατὴς γενέσθαι .
τίνος οὖν ἕνεκα ταῦτα διῆλθον ;
οὐ συγγνώμης τυχεῖν ἀξιῶν ὑπὲρ τῶν εἰρημένων , οὐ γὰρ οὕτως οἴομαι διειλέχθαι περὶ αὐτῶν , ἀλλὰ δηλῶσαι βουλόμενος τά τε περὶ ἐμὲ γεγενημένα , καὶ τῶν ἀκροατῶν ἐπαινέσαι μὲν τοὺς τόν τε λόγον ἀποδεχομένους τοῦτον καὶ τῶν ἄλλων σπουδαιοτέρους καὶ φιλοσοφωτέρους εἶναι νομίζοντας τούς τε διδασκαλικοὺς καὶ τεχνικοὺς τῶν πρὸς τὰς ἐπιδείξεις καὶ τοὺς ἀγῶνας γεγραμμένων , καὶ τοὺς τῆς ἀληθείας στοχαζομένους τῶν τὰς δόξας τῶν ἀκροωμένων παρακρούεσθαι ζητούντων , καὶ τοὺς ἐπιπλήττοντας τοῖς ἁμαρτανομένοις καὶ νουθετοῦντας τῶν πρὸς ἡδονὴν καὶ χάριν λεγομένων , συμβουλεῦσαι δὲ τοῖς τ ἀναντία τούτων γιγνώσκουσι πρῶτον μὲν μὴ πιστεύειν ταῖς αὑτῶν γνώμαις , μη δὲ νομίζειν ἀληθεῖς εἶναι τὰς κρίσεις τὰς ὑπὸ τῶν ῥᾳθυμούντων γιγνομένας , ἔπειτα μὴ προπετῶς ἀποφαίνεσθαι περὶ ὧν οὐκ ἴσασιν , ἀλλὰ περιμένειν ἕως ἂν ὁμονοῆσαι δυνηθῶσι τοῖς τῶν ἐπιδεικνυμένων πολλὴν ἐμπειρίαν ἔχουσιν ·
τῶν γὰρ οὕτω διοικούντων τὰς ἑαυτῶν διανοίας οὐκ ἔστιν ὅστις ἂν τοὺς τοιούτους ἀνοήτους εἶναι νομίσειεν .
ἰσοκράτης Διονυσίῳ χαιρεῖν εἰ μὲν νεώτερος ἦν , οὐκ ἂν ἐπιστολὴν ἔπεμπον , ἀλλ αὐτὸς ἄν σοι πλεύσας ἐνταῦθα διελέχθην ·
ἐπειδὴ δ οὐ κατὰ τοὺς αὐτοὺς χρόνους ὅ τε τῆς ἡλικίας τῆς ἐμῆς καιρὸς καὶ τῶν σῶν πραγμάτων συμβέβηκεν , ἀλλ ἐγὼ μὲν προαπείρηκα , τὰ δὲ πράττεσθαι νῦν ἀκμὴν εἴληφεν , ὡς οἷόν τ ἐστὶν ἐκ τῶν παρόντων , οὕτω σοι πειράσομαι δηλῶσαι περὶ αὐτῶν .
οἶδα μὲν οὖν ὅτι τοῖς συμβουλεύειν ἐπιχειροῦσι πολὺ διαφέρει μὴ διὰ γραμμάτων ποιεῖσθαι τὴν συνουσίαν ἀλλ αὐτοὺς πλησιάσαντας , οὐ μόνον ὅτι περὶ τῶν αὐτῶν πραγμάτων ῥᾷον ἄν τις παρὼν πρὸς παρόντα φράσειν ἢ δι ἐπιστολῆς δηλώσειεν , οὐ δ ὅτι πάντες τοῖς λεγομένοις μᾶλλον ἢ τοῖς γεγραμμένοις πιστεύουσι , καὶ τῶν μὲν ὡς εἰσηγημάτων , τῶν δ ὡς ποιημάτων ποιοῦνται τὴν ἀκρόασιν 0 1 2 ·
ἔτι δὲ πρὸς τούτοις ἐν μὲν ταῖς συνουσίαις ἢν ἀγνοηθῇ τι τῶν λεγομένων ἢ μὴ πιστευθῇ , παρὼν ὁ τὸν λόγον διεξιὼν ἀμφοτέροις τούτοις ἐπήμυνεν , ἐν δὲ τοῖς ἐπιστελλομένοις καὶ γεγραμμένοις ἤν τι συμβῇ τοιοῦτον , οὐκ ἔστιν ὁ διορθώσων ·
ἀπόντος γὰρ τοῦ γράψαντος ἔρημα τοῦ βοηθήσοντός ἐστιν .
οὐ μὴν ἀλλ ἐπειδὴ σὺ μέλλεις αὐτῶν ἔσεσθαι κριτής , πολλὰς ἐλπίδας ἔχω φανήσεσθαι λέγοντας ἡμᾶς τι τῶν δεόντων ·
ἡγοῦμαι γὰρ ἁπάσας ἀφέντα σε τὰς δυσχερείας τὰς προειρημένας αὐταῖς ταῖς πράξεσι προσέξειν τὸν νοῦν .
καίτοι τινὲς ἤδη με τῶν σοὶ πλησιασάντων ἐκφοβεῖν ἐπεχείρησαν , λέγοντες ὡς σὺ τοὺς μὲν κολακεύοντας τιμᾶς , τῶν δὲ συμβουλευόντων καταφρονεῖς .
ἐγὼ δ εἰ μὲν ἀπεδεχόμην τοὺς λόγους τούτους ἐκείνων , πολλὴν ἂν ἡσυχίαν εἶχον ·
νῦν δ οὐδεὶς ἄν με πείσειεν , ὡς οἷόν τ ἐστὶ τοσοῦτον καὶ τῇ γνώμῃ καὶ ταῖς πράξεσι διενεγκεῖν , ἂν μή τις τῶν μὲν μαθητής , τῶν δ ἀκροατής , τῶν δ εὑρετὴς γένηται , καὶ πανταχόθεν προσαγάγηται καὶ συλλέξηται , δι ὧν οἷόν τ ἐστὶν ἀσκῆσαι τὴν αὑτοῦ διάνοιαν 0 .
ἐπήρθην μὲν οὖν ἐπιστέλλειν σοι διὰ ταῦτα .
λέγειν δὲ μέλλω περὶ μεγάλων πραγμάτων καὶ περὶ ὧν οὐδενὶ τῶν ζώντων ἀκοῦσαι μᾶλλον ἢ σοὶ προσήκει 0 .
καὶ μὴ νόμιζέ με προθύμως οὕτω σε παρακαλεῖν , ἵνα γένῃ συγγράμματος ἀκροατής ·
οὐ γὰρ οὔ τ ἐγὼ τυγχάνω φιλοτίμως διακείμενος πρὸς τὰς ἐπιδείξεις οὔ τε σὺ λανθάνεις ἡμᾶς ἤδη πλήρης ὢν τῶν τοιούτων .
πρὸς δὲ τούτοις κ ἀκεῖνο πᾶσι φανερόν , ὅτι τοῖς μὲν ἐπιδείξεως δεομένοις αἱ πανηγύρεις ἁρμόττουσιν , ἐκεῖ γὰρ ἄν τις ἐν πλείστοις τὴν αὑτοῦ δύναμιν διασπείρειεν , τοῖς δὲ διαπράξασθαί τι βουλομένοις πρὸς τοῦτον διαλεκτέον , ὅστις τάχιστα μέλλει τὰς πράξεις ἐπιτελεῖν τὰς ὑπὸ τοῦ λόγου δηλωθείσας 0 .
εἰ μὲν οὖν μιᾷ τινι τῶν πόλεων εἰσηγούμην , πρὸς τοὺς ἐκείνης προεστῶτας τοὺς λόγους ἂν ἐποιούμην ·
ἐπειδὴ δ ὑπὲρ τῆς τῶν Ἑλλήνων σωτηρίας παρεσκεύασμαι συμβουλεύειν , πρὸς τίν ἂν δικαιότερον διαλεχθείην ἢ πρὸς τὸν πρωτεύοντα τοῦ γένους καὶ μεγίστην ἔχοντα δύναμιν 0 ;
καὶ μὴν οὐ δ ἀκαίρως φανησόμεθα μεμνημένοι περὶ τούτων .
ὅτε μὲν γὰρ Λακεδαιμόνιοι τὴν ἀρχὴν εἶχον , οὐ ῥᾴδιον ἦν ἐπιμεληθῆναί σοι τῶν περὶ τὸν τόπον τὸν ἡμέτερον , οὐ δὲ τούτοις ἐναντία πράττειν ἄμα καὶ Καρχηδονίοις πολεμεῖν ·
ἐπειδὴ δὲ Λακεδαιμόνιοι μὲν οὕτω πράττουσιν ὥστ ἀγαπᾶν , ἢν τὴν χώραν τὴν αὑτῶν ἔχωσιν , ἡ δ ἡμετέρα πόλις ἡδέως ἂν αὑτήν σοι παράσχοι συναγωνιζομένην , εἴ τι πράττοις ὑπὲρ τῆς Ἑλλάδος ἀγαθόν , πῶς ἂν παραπέσοι καλλίων καιρὸς τοῦ νῦν σοι παρόντος ;
καὶ μὴ θαυμάσῃς , εἰ μή τε δημηγορῶν μή τε στρατηγῶν μή τ ἄλλως δυνάσης ὢν οὕτως ἐμβριθὲς αἴρομαι πρᾶγμα καὶ δυοῖν ἐπιχειρῶ τοῖν μεγίστοιν , ὑπέρ τε τῆς Ἑλλάδος λέγειν καὶ σοὶ συμβουλεύειν .
ἐγὼ γὰρ τοῦ μὲν πράττειν τι τῶν κοινῶν εὐθὺς ἐξέστην , δι ἃς δὲ προφάσεις πολὺ ἂν ἔργον εἴη μοι λέγειν , τῆς δὲ παιδεύσεως τῆς τῶν μὲν μικρῶν καταφρονούσης , τῶν δὲ μεγάλωι ἐφικνεῖσθαι πειρωμένης οὐκ ἂν φανείην ἄμοιρος γεγενημένος .
τοῖς Ἰάσονος παισίν ἀπήγγειλέ τίς μοι τῶν πρεσβευσάντων ὡς ὑμᾶς ὅτι καλέσαντες αὐτὸν ἄνευ τῶν ἄλλων ἐρωτήσαιτ  εἰ πεισθείην ἂν ἀποδημῆσαι καὶ διατρῖψαι παρ ὑμῖν .
ἐγὼ δ ἕνεκα μὲν τῆς Ἰάσονος καὶ Πολυαλκοῦς ξενίας ἡδέως ἂν ἀφικοίμην ὡς ὑμᾶς ·
οἶμαι γὰρ ἂν τὴν ὁμιλίαν τὴν γενομένην ἅπασιν ἡμῖν συνενεγκεῖν ·
ἀλλὰ γὰρ ἐμποδίζει με πολλά , μάλιστα μὲν τὸ μὴ δύνασθαι πλανᾶσθαι καὶ τὸ μὴ πρέπειν ἐπιξενοῦσθαι τοῖς τηλικούτοις , ἔπειθ ὅτι πάντες οἱ πυθόμενοι τὴν ἀποδημίαν δικαίως ἄν μου καταφρονήσειαν , εἰ προῃρημένος τὸν ἄλλον χρόνον ἡσυχίαν ἄγειν ἐπὶ γήρως ἀποδημεῖν ἐπιχειροίην , ὅτ εἰκὸς ἦν , εἰ καὶ πρότερον ἄλλοθί που διέτριβον , νῦν οἴκαδε σπεύδειν , οὕτως ὑπογυίου μοι τῆς τελευτῆς οὔσης .
πρὸς δὲ τούτοις φοβοῦμαι καὶ τὴν πόλιν ·
χρὴ γὰρ τ ἀληθῆ λέγειν .
ὁρῶ γὰρ τὰς συμμαχίας τὰς πρὸς αὐτὴν γιγνομένας ταχέως διαλυομένας .
εἰ δή τι συμβαίη καὶ πρὸς ὑμᾶς τοιοῦτον , εἰ καὶ τὰς αἰτίας καὶ τοὺς κινδύνους διαφυγεῖν δυνηθείην , ὃ χαλεπόν ἐστιν , ἀλλ οὖν αἰσχυνθείην ἄν , εἴ τε διὰ τὴν πόλιν δόξαιμί τισιν ὑμῶν ἀμελεῖν , εἴ τε δι ὑμᾶς τῆς πόλεως ὀλιγωρεῖν 0 .
μὴ κοινοῦ δὲ τοῦ συμφέροντος ὄντος οὐκ οἶδ ὅπως ἂν ἀμφοτέροις ἀρέσκειν δυνηθείην .
αἱ μὲν οὖν αἰτίαι , δι ἃς οὐκ ἔξεστί μοι ποιεῖν ἃ βούλομαι , τοιαῦται συμβεβήκασιν .
οὐ μὴν περὶ τῶν ἐμαυτοῦ μόνον ἐπιστείλας οἶμαι δεῖν ἀμελῆσαι τῶν ὑμετέρων , ἀλλ ἅπερ ἂν παραγενόμενος πρὸς ὑμᾶς διελέχθην , πειράσομαι καὶ νῦν περὶ τῶν αὐτῶν τούτων ὅπως ἂν δύνωμαι διεξελθεῖν .
μηδὲν δ ὑπολάβητε τοιοῦτον , ὡς ἄρ ἐγὼ ταύτην ἔγραψα τὴν ἐπιστολὴν οὐχ ἕνεκα τῆς ὑμετέρας ξενίας , ἀλλ ἐπίδειξιν ποιήσασθαι βουλόμενος .
οὐ γὰρ εἰς τοῦθ ἥκω μανίας ὥστ ἀγνοεῖν ὅτι κρείττω μὲν γράψαι τῶν πρότερον διαδεδομένων οὐκ ἂν δυναίμην , τοσοῦτον τῆς ἀκμῆς ὑστερῶν , χείρω δ ἐξενεγκὼν πολὺ φαυλοτέραν ἂν λάβοιμι δόξαν τῆς νῦν ἡμῖν ὑπαρχούσης .
ἔπειτ  εἴπερ ἐπιδείξει προσεῖχον τὸν νοῦν ἀλλὰ μὴ πρὸς ὑμᾶς ἐσπούδαζον , οὐκ ἂν ταύτην ἐξ ἁπασῶν προειλόμην τὴν ὑπόθεσιν , περὶ ἧς χαλεπόν ἐστιν ἐπιεικῶς εἰπεῖν , ἀλλὰ πολὺ καλλίους ἑτέρας ἂν εὗρον καὶ μᾶλλον λόγον ἐχούσας .
ἀλλὰ γὰρ οὔ τε πρότερον οὐ δὲ πώποτ ἐφιλοτιμήθην ἐπὶ τούτοις , ἀλλ ἐφ  ἑτέροις μᾶλλον , ἃ τοὺς πολλοὺς διαλέληθεν , οὔ τε νῦν ἔχων ταύτην τὴν διάνοιαν ἐπραγματευσάμην , ἀλλ  ὑμᾶς μὲν ὁρῶν ἐν πολλοῖς καὶ μεγάλοις πράγμασιν ὄντας , αὐτὸς δ ἀποφήνασθαι βουλόμενος ἣν ἔχω γνώμην περὶ αὐτῶν .
ἡγοῦμαι δὲ συμβουλεύειν μὲν ἀκμὴν ἔχειν , αἱ γὰρ ἐμπειρίαι παιδεύουσι τοὺς τηλικούτους καὶ ποιοῦσι μᾶλλον τῶν ἄλλων δύνασθαι καθορᾶν τὸ βέλτιστον , εἰπεῖν δὲ περὶ τῶν προτεθέντων ἐπιχαρίτως καὶ μουσικῶς καὶ διαπεπονημένως οὐκέτι τῆς ἡμετέρας ἡλικίας ἐστίν , ἀλλ ἀγαπῴην ἄν , εἰ μὴ παντάπασιν ἐκλελυμένως διαλεχθείην περὶ αὐτῶν .
μὴ θαυμάζετε δ ἄν τι φαίνωμαι λέγων ὧν πρότερον ἀκηκόατε ·
τῷ μὲν γὰρ ἴσως ἄκων ἂν ἐντύχοιμι , τὸ δὲ καὶ προειδώς , εἰ πρέπον εἰς τὸν λόγον εἴη , προσλάβοιμι ·
καὶ γὰρ ἂν ἄτοπος εἴην , εἰ τοὺς ἄλλους ὁρῶν τοῖς ἐμοῖς χρωμένους αὐτὸς μόνος ἀπεχοίμην τῶν ὑπ ἐμοῦ πρότερον εἰρημένων .
τούτου δ ἕνεκα ταῦτα προεῖπον , ὅτι τὸ πρῶτον ἐπιφερόμενον ἓν τῶν τεθρυλημένων ἐστίν .
εἴθισμαι γὰρ λέγειν πρὸς τοὺς περὶ τὴν φιλοσοφίαν τὴν ἡμετέραν διατρίβοντας ὅτι τοῦτο πρῶτον δεῖ σκέψασθαι , τί τῷ λόγῳ καὶ τοῖς τοῦ λόγου μέρεσι διαπρακτέον ἐστίν ·
ἐπειδὰν δὲ τοῦθ εὕρωμεν καὶ διακριβωσώμεθα , ζητητέον εἶναί φημι τὰς ἰδέας δι ὧν ταῦτ ἐξεργασθήσεται καὶ λήψεται τέλος ὅπερ ὑπεθέμεθα .
καὶ ταῦτα φράζω μὲν ἐπὶ τῶν λόγων , ἔστι δὲ τοῦτο στοιχεῖον καὶ κατὰ τῶν ἄλλων ἁπάντων καὶ κατὰ τῶν ὑμετέρων πραγμάτων .
οὐδὲν γὰρ οἷόν τ ἐστὶ πραχθῆναι νοῦν ἐχόντως , ἂν μὴ τοῦτο πρῶτον μετὰ πολλῆς προνοίας λογίσησθε καὶ βουλεύσησθε , πῶς χρὴ τὸν ἐπίλοιπον χρόνον ὑμῶν αὐτῶν προστῆναι καὶ τίνα βίον προελέσθαι καὶ ποίας δόξης ὀριγνηθῆναι καὶ ποτέρας τῶν τιμῶν ἀγαπῆσαι , τὰς παρ ἑκόντων γιγνομένας ἢ τὰς παρ ἀκόντων τῶν πολιτῶν 0 ·
ταῦτα δὲ διορισαμένους τότ ἤδη τὰς πράξεις τὰς καθ ἑκάστην τὴν ἡμέραν σκεπτέον , ὅπως συντενοῦσι πρὸς τὰς ὑποθέσεις τὰς ἐξ ἀρχῆς γενομένας .
καὶ τοῦτον μὲν τὸν τρόπον ζητοῦντες καὶ φιλοσοφοῦντες ὥσπερ σκοποῦ κειμένου στοχάσεσθε τῇ ψυχῇ καὶ μᾶλλον ἐπιτεύξεσθε τοῦ συμφέροντος 0 ·
ἂν δὲ μηδεμίαν ποιήσησθε τοιαύτην ὑπόθεσιν , ἀλλὰ τὸ προσπῖπτον ἐπιχειρῆτε πράττειν , ἀναγκαῖόν ἐστιν ὑμᾶς ταῖς διανοίαις πλανᾶσθαι καὶ πολλῶν διαμαρτάνειν πραγμάτων .
ἴσως ἂν οὖν τις τῶν εἰκῇ ζῆν προῃρημένων τοὺς μὲν τοιούτους λογισμοὺς διασύρειν ἐπιχειρήσειεν , ἀξιώσειε δ ἂν ἤδη με συμβουλεύειν περὶ τῶν προειρημένων .
ἔστιν οὖν οὐκ ὀκνητέον ἀποφήνασθαι περὶ αὐτῶν ἃ τυγχάνω γιγνώσκων .
ἐμοὶ γὰρ αἱρετώτερος ὁ βίος εἶναι δοκεῖ καὶ βελτίων ὁ τῶν ἰδιωτευόντων ἢ τῶν τυραννούντων , καὶ τὰς τιμὰς ἡδίους ἡγοῦμαι τὰς ἐν ταῖς πολιτείαις ἢ τὰς ἐν ταῖς μοναρχίαις 0 ·
καὶ περὶ τούτων λέγειν ἐπιχειρήσω .
καίτοι μ οὐ λέληθεν ὅτι πολλοὺς ἕξω τοὺς ἐναντιουμένους , καὶ μάλιστα τοὺς περὶ ὑμᾶς ὄντας 0 .
οἶμαι γὰρ οὐχ ἥκιστα τούτους ἐπὶ τὴν τυραννίδα παροξύνειν ὑμᾶς ·
σκοποῦσι γὰρ οὐ πανταχῇ τὴν φύσιν τοῦ πράγματος , ἀλλὰ πολλὰ παραλογίζονται σφᾶς αὐτούς .
τὰς μὲν γὰρ ἐξουσίας καὶ τὰ κέρδη καὶ τὰς ἡδονὰς ὁρῶσι καὶ τούτων ἀπολαύσεσθαι προσδοκῶσι , τὰς δὲ ταραχὰς καὶ τοὺς φόβους καὶ τὰς συμφορὰς τὰς τοῖς ἄρχουσι συμπιπτούσας καὶ τοῖς φίλοις αὐτῶν οὐ θεωροῦσιν , ἀλλὰ πεπόνθασιν ὅπερ οἱ τοῖς αἰσχίστοις καὶ παρανομωτάτοις τῶν ἔργων ἐπιχειροῦντες 0 .
καὶ γὰρ ἐκεῖνοι τὰς μὲν πονηρίας τὰς τῶν πραγμάτων οὐκ ἀγνοοῦσιν , ἐλπίζουσι δ ὅσον μὲν ἀγαθόν ἐστιν ἐν αὐτοῖς , τοῦτο μὲν ἐκλήψεσθαι , τὰ δὲ δεινὰ πάντα τὰ προσόντα τῷ πράγματι καὶ τὰ κακὰ διαφεύξεσθαι , καὶ διοικήσειν τὰ περὶ σφᾶς αὐτοὺς οὕτως , ὥστε τῶν μὲν κινδύνων εἶναι πόρρω , τῶν δ ὠφελειῶν ἐγγύς 0 .
τοὺς μὲν οὖν ταύτην ἔχοντας τὴν διάνοιαν ζηλῶ τῆς ῥᾳθυμίας , αὐτὸς δ αἰσχυνθείην ἄν , εἰ συμβουλεύων ἑτέροις ἐκείνων ἀμελήσας τὸ ἐμαυτῷ συμφέρον ποιοίην καὶ μὴ παντάπασιν ἔξω θεὶς ἐμαυτὸν καὶ τῶν ὠφελειῶν καὶ τῶν ἄλλων ἁπάντων τὰ βέλτιστα παραινοίην .
ὡς οὖν ἐμοῦ ταύτην ἔχοντος τὴν γνώμην , οὕτω μοι προσέχετε τὸν νοῦν .
ἀρχιδάμῳ εἰδώς , ὦ Ἀρχίδαμε , πολλοὺς ὡρμημένους ἐγκωμιάζειν σὲ καὶ τὸν πατέρα καὶ τὸ γένος ὑμῶν , εἱλόμην τοῦτον μὲν τὸν λόγον , ἐπειδὴ λίαν ῥᾴδιος ἦν , ἐκείνοις παραλιπεῖν , αὐτὸς δέ σε διανοοῦμαι παρακαλεῖν ἐπὶ στρατηγίας καὶ στρατείας οὐδὲν ὁμοίας ταῖς νῦν ἐνεστηκυίαις , ἀλλ ἐξ ὧν μεγάλων ἀγαθῶν αἴτιος γενήσει καὶ τῇ πόλει τῇ σαυτοῦ καὶ τοῖς Ἕλλησιν ἅπασιν .
ταύτην δ ἐποιησάμην τὴν αἵρεσιν , οὐκ ἀγνοῶν τῶν λόγων τὸν εὐμεταχειριστότερον , ἀλλ ἀκριβῶς εἰδὼς ὅτι πράξεις μὲν εὑρεῖν καλὰς καὶ μεγάλας καὶ συμφερούσας χαλεπὸν καὶ σπάνιόν ἐστιν , ἐπαινέσαι δὲ τὰς ἀρετὰς τὰς ὑμετέρας ῥᾳδίως οἷός τ ἂν ἐγενόμην .
οὐ γὰρ ἔδει με παρ ἐμαυτοῦ πορίζεσθαι τὰ λεχθησόμενα περὶ αὐτῶν , ἀλλ ἐκ τῶν ὑμῖν πεπραγμένων τοσαύτας ἂν καὶ τοιαύτας ἀφορμὰς ἔλαβον ὥστε τὰς περὶ τῶν ἄλλων εὐλογίας μη δὲ κατὰ μικρὸν ἐναμίλλους γενέσθαι τῇ περὶ ὑμᾶς ῥηθείσῃ .
πῶς γὰρ ἄν τις ἢ τὴν εὐγένειαν ὑπερεβάλετο τῶν γεγονότων ἀφ Ἡρακλέους καὶ Διὸς ἣν πάντες ἴσασι μόνοις ὑμῖν ὁμολογουμένως ὑπάρχουσαν , ἢ τὴν ἀρετὴν τῶν ἐν Πελοποννήσῳ τὰς Δωρικὰς πόλεις κτισάντων καὶ τὴν χώραν ταύτην κατασχόντων , ἢ τὸ πλῆθος τῶν κινδύνων καὶ τῶν τροπαίων τῶν διὰ τὴν ὑμετέραν ἡγεμονίαν καὶ βασιλείαν σταθέντων ;
τίς δ ἂν ἠπόρησε , διεξιέναι βουληθεὶς τὴν ἀνδρίαν ὅλης τῆς πόλεως καὶ σωφροσύνην καὶ πολιτείαν τὴν ὑπὸ τῶν προγόνων τῶν ὑμετέρων συνταχθεῖσαν ;